Bombingen av Luftskibsbasen i Tønder

Bombingen  av Luftskibsbasen i Tønder i det daværende tyske keiserrike ble gjennomført den 19. juli 1918 om morgenen av syv Sopwith Camel  dobbeldekker jagerfly, hvert lastet med to 22,7 kg bomber. Flyene ble sendt i to bølger fra det britiske hangarskipet HMS «Furious» ca. 130 km nord for Tønder og 30 km vest for Lyngvig Fyr.
I den store Toska-hallen stod de gassfylte luftskipene  L 54 og L 60 og i Tobias-hallen en lenkeballong.
Flyene slapp sine bomber og basen kom aldri siden i aktiv bruk og ble revet.

Angrepet mot Højer 25. mars 1916

Den tidligere passasjerfergen fra Isle of Man HMS Vindex, som Royal Navy hadde overtatt 1915 og bygget om til flytransport bragte med seg fra Harwich tre Short Type 184 og to Sopwith Baby sjøfly, som tidlig om morgenen den 25. mars 1916 ble satt på vannet utenfor Slesvig-Holstens kyst.
Målet var å oppspore og bombardere en hangar, som antagelig lå ved Højer.
De fem fly ble imidlertid oppdaget av det tyske luftforsvar, som hadde jagerfly i luften.
Ved Højer var det ingen hangar, men på utturen hadde piloten på et av flyene sett en hangar, som flyene i stedet angrep.
Imidlertid kom bombene ikke ut, på grunn av en defekt i mekanismen, men det lykkes å vende tilbake til «Vindex» og rapportere hvor hangaren lå.
Kun to av de fem sjøfly kom tilbake, mens de øvrige tre falt i tyske hender og forsvant.

Angrepet 4. mai 1916

HMS «Vindex» med forsterkning av HMS «Egadine»forsøkte den 4. mai 1916 et nytt angrep mot Tønder med elleve Sopwith Baby sjøfly, men kun ett av elkeve fly nådde frem til Tønder og slapp 2 bomber á 29,5 kg, som ikke traff.
Åtte av sjøflyene kunne ikke lette, det ene traff masten på den eskorterende krysser og et snudde med motorproblemer.

Angrepet ble forstyrret av luftskipet L 7, som i 1 200 meters høyde oppdaget et av skipene og forandret kurs mot hovedkonvoyen, hvor det ble truffet og fikk punkterert flere gass-celler av antiluftskyts fra krysserne HMS «Phaeton» og HMS «Galatea». Det lykkedes for L 7 å komme tett inn mot Horns Rev for å nødlande, men HMS «Egadine»s følgebåt, ubåten HMS «E 31» som hadde ligget neddykket, fulgte etter og skjøt L 7 i brann.
Det lykkedes å redde syv overlevende ombord på ubåten og ta dem med til England som krigsfanger, mens de elleve øvrige, heriblant de to offiserene omkom.
Fire uker senere kom Jyllandsslaget og et nytt angrep ble nedprioritert.

Planlegging av et nytt angrep

Den 21. august 1917 ble luftskipet L 23 skutt ned utenfor for Stadil Fjord av et Sopwith Pup-fly, som hadde lettet fra krysseren HMS «Yarmouth» som var 
utrustet med katapult og flydekk, som et primitivt hangarskip.
Den 240 meter lange slagkrysser HMS «Furious» var blitt ombygget til å ha to flydekk og ble brukt våren1918 til rekognosering ved Helgolandsbugten, da Royal Air Force-stabsoffisereren Robert Clark-Hall og en av hans piloter, eskadresjef Richard Bell-Davies foreslo å angripe den Den tyske keiserlige flåtes luftskibsbaser, og fikk kontreadmiral R.F. Phillimores godkjennelse og admiral David Beattys tillatelse.
HMS «Furious»'  rekognoseringsfly, Sopwith 1½ Strutters ble utskiftet med åtte kortrekkende Sopwith Camel jagerfly, hvor målet var klart, basen i Tønder.
Trening av åtte piloter foregikk på flyplassen i Turnhouse, en forstad til Edinburgh, hvor konturerne av Tønders tre luftskipshaller var markert.

Angrep i mai 1918 oppgis

Et angrep med kodenavn Operation F5 var planlagt sist i mai 1918, men ble etter at «Furious» hadde forlatt havnen, oppgitt (først i juni) på grunn av muligheten for å bli opdaget av ubåter. For å gi flyene en tilstrekkelig rekkevidde, ville det være kritisk å komme tett på den danske kyst og sårbart å bli oppdaget lenge før de kom så langt

Angrepet 29. juni 1918 avblåses

Et angrep med kodenavn Operation F6 var planlagt til 29. juni 1918, men før det ble den ene av piloterne, major Moore sendt vekk på så kort varsel, at det ikke var mulig å innkalle og trene en ny.
Den 27. juni stevnet flotilje ut fra Rosyth Dockyard i Firth of Forth-fjorden, eskortert av en lett kryssereskadre og åtte destroyere (senere 4) fra den 13. flotilje. Den 29. juni var skipene nådd til utflyvningsstedet i Horns Rev-området, men ble oppdaget av pilotene i  rekognoserings-sjøfly fra List på Sild, som angrep med bomber. Ved angrepet gikk et av de tyske fly tapt, men besetningen ble reddet og kom i engelsk krigsfangenskap.
Da overraskelsesmomentet var borte og vinden blåste med vindstyrke 6, ble operasjonen avblåst.